b"\n_START_ARTICLE_\nEmilie de Ravin\n_START_SECTION_\nNuoruus\n_START_PARAGRAPH_\nEmilie de Ravin syntyi Mount Elizassa, Victoriassa, Australiassa. De Ravin opiskeli balettia Christa Cameron School of Ballet -koulussa yhdeks\xc3\xa4nvuotiaasta saakka ja h\xc3\xa4net hyv\xc3\xa4ksyttiinkin 15-vuotiaana Australian Ballet School -kouluun. Siell\xc3\xa4 h\xc3\xa4n esiintyi The Australian Balletin' sek\xc3\xa4 Danceworld 301:n kanssa. De Ravin opiskeli n\xc3\xa4yttelemist\xc3\xa4 Australian National Institute of Dramatic Arts -koulussa sek\xc3\xa4 Prime Time Actors Studiossa Los Angelesissa.\n_START_SECTION_\nUra\n_START_PARAGRAPH_\nEmilie de Ravinin ensimm\xc3\xa4inen sivuosa oli rooli Curupirana televisiosarjassa BeastMaster. Seuraavaksi de Ravin esittikin Tess Hardingia teinisarjassa  Roswell. Hardingin roolin De Ravin sai 18-vuotiaana muutettuaan vain kuukautta aikaisemmin Los Angelesiin. Vuonna 2004 De Ravin sai roolin Claire Littletonin ABC:n hittisarjasta Lost. De Ravin oli yksi sarjan p\xc3\xa4\xc3\xa4henkil\xc3\xb6ist\xc3\xa4 ensimm\xc3\xa4iset nelj\xc3\xa4 tuotantokautta, sek\xc3\xa4 kuudennen eli viimeisen kauden._NEWLINE_Vuonna 2005 De Ravin sai roolin Emily Kostichina, Brendan Fryen (Joseph Gordon-Levitt) heroiiniaddiktina ex-tytt\xc3\xb6yst\xc3\xa4v\xc3\xa4n\xc3\xa4, neo-noir elokuvasta Brick. Vuotta my\xc3\xb6hemmin De Ravin valittiin n\xc3\xa4yttelem\xc3\xa4\xc3\xa4n Brenda Carteria kauhuelokuvassa The Hills Have Eyes, joka ker\xc3\xa4si melko hyv\xc3\xa4t lipunmyynti tulot. Vuonna 2007 Variety-lehti raportoi De Ravinin esiintyv\xc3\xa4n elokuvassa Ball Don\xe2\x80\x99t Lie jonka ensiesitys oli Tribecan filmifestivaaleilla vuonna 2008 ja ilmestyi elokuvateattereihin vuoden 2009 kev\xc3\xa4\xc3\xa4ll\xc3\xa4. Vuonna 2009 De Ravin n\xc3\xa4ytteli pankkivirkailija Barbara Patzkea elokuvassa Public Enemies._NEWLINE_De Ravin valittiin videopeli Onimushan elokuvaversioon, mutta ohjaaja Samuel Hadidan toisen projektin, The Imaginarium of Doctor Parnassus ja Heath Ledgerin kuoleman vuoksi Hadidan t\xc3\xa4ytyi lyk\xc3\xa4t\xc3\xa4 elokuvan julkaisua. Onimushaa lyk\xc3\xa4ttiin tuntemattoman ajan verran, eik\xc3\xa4 ole tietoa jatkaako De Ravin elokuvassa._NEWLINE_De Ravin kuvasi elokuvaa Remember Me yhdess\xc3\xa4 Robert Pattinsonin kanssa kes\xc3\xa4ll\xc3\xa4 2009. Elokuva sai ensi-iltansa 12. maaliskuuta 2010.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nDe Ravin oli naimisissa n\xc3\xa4yttelij\xc3\xa4 Josh Janowiczin kanssa vuosina 2006\xe2\x80\x932009. De Ravin asuu nykyisin Vancouverissa, jossa kuvaa t\xc3\xa4ysip\xc3\xa4iv\xc3\xa4isesti Olipa Kerran -sarjaa. H\xc3\xa4n seurustelee Eric Bilitchin kanssa, joka toimi ohjaajana De Ravinin t\xc3\xa4hditt\xc3\xa4m\xc3\xa4ss\xc3\xa4 The Submarine Kid -elokuvassa. Lokakuussa 2015 de Ravin kertoi olevansa raskaana."